User talk:ZyLaa/sandbox

Өөр өнгөтэй ихрүүд төржээ

Их Британид нэгэн бүсгүй өөр өнгийн арьстай хоёр ихэр хүүхэд төрүүлжээ. Мэргэжилтнүүд үүнийг саяд нэг тохиолдох магадлалтай хэмээн үзэж байна.

Энэ явдал Их Британийн Баруун Суссекс мужид тохиолдсон аж. 30 настай Памела Фрайзер хоёр өөр өнгийн арьстай ихэр охин төрүүлсэн байна. Кэндис Эн хэмээх охин нь бараан арьс, хар үс, хар нүдтэй бол ихрийн өрөөсөн Алейши Лилли цайвар арьс, үс, нүдтэй юм байна.

Охидын ээжийн ярьж буйгаар, түүнийг гадуур ихрүүдтэйгээ зугаалж явахад нь хүмүүс их сонирхож асуудаг гэжээ. Гэвч хүмүүсийн энэхүү хэрэгт дуртай байдал түүний эгдүүг огт хүргэдэггүй аж.

Эмч нарын өгүүлж буйгаар, ихрүүдийн ийм төрсөн нь тэдний аав Освальд холимог арьсны эрлийз бөгөөд удамшлаараа олон янзын үндэстний хольцтой нь нөлөөлсөн гэж үзэж байгаа юм байна. Хүүхдүүд жам ёсоор олдож, хугацаанаас ялимгүй өмнө кесарева хагалгаагаар төрсөн аж.

Дашрамд дурдахад, саяхан 48 настай австрали бүсгүй 5 ихэр хүүхэд төрүүлсэн билээ. Тэрээр өмнө нь 12 хүүхэдтэй байсан ба харамсалтай нь таван ихрийн нэг нь амьгүй төрсөн байна. Нэг дор 5 ихэр төрүүлнэ гэдэг 55 саяд нэг тохиолдох магадлал ба ийм ахимаг насны эмэгтэйд бүр ч ховорхон тохиолдол аж.               Дэлхийн дулаарал 15 жилийн өмнө зогсчээItalic text Дэлхийн дулаарал бүр 15 жилийн өмнө зогссон бөгөөд чухам тэгэхэд жилийн дундаж температурын өсөлт зогссон гэж Их Британийн Ус цаг уурын агентлагаас бэлтгэсэн илтгэлд дурджээ.

Цаг уурын 3000 станцын хэмжилтийг үндэслэн өнгөрсөн долоо хоногт нийтлэгдэж дуулиан тарьсан мэдээлэлд нотолсноор, 1997 оны эхнээс 2012 оны наймдугаар сар хүртэл хугацаанд жилийн дундаж температур нэг түвшинд байсан бол 1980-1996 онд уг үзүүлэлт тасралтгүй өссөөр ирсэн байна. Үүнээс өмнө 40 орчим жилийн турш температур тогтвортой бөгөөд бүр буурч байсныг илтгэлд тэмдэглэжээ.

Сүүлийн 15 жилийн хугацаанд зөвхөн 2010 онд л ер бусын их дулаарсан байна. Харин 2011 он болон 2012 оны эхний найман сар гэхэд л хамаагүй сэрүүсч, үүний нөлөөгөөр дулаарах хандлага зогссон гэж "The Daily Mail" сонинд бичжээ.

Британийн цаг уурчдын мэдээлэл нь ирээдүйд дулаарлыг урьдчилсан таамаглахад ашигласан компьютерийн загвар "их алдаатайг" нотолж байна гэж АНУ-ын Жоржи муж улсын Технологийн дээд сургуулийн профессор, уур амьсгал судлаач Жудит Карри тайлбарлав.

"Уур амьсгалын загвар маш нарийн бөгөөд төгс боловсронгуй биш, бүрэн дүүрэн ч биш. Далайн усны температурын урт хугацааны мөчлөгүүд болон нарны идэвхжил зэрэг жирийн хүчин зүйлүүдийг хүлэмжийн хийн нөлөө газар авч байгаа эсэхийг харуулсан загвар гаргаж авахад ашигласан байдаг" гэж Карри мэдэгджээ.

Энэ илтгэлд эргэлзэж байгаа судлаач ч байна. Зүүн Английн их сургуулийн уур амьсгал судлаач Фил Жонсын тэмдэглэснээр, ийм дүгнэлт хийхэд 15 эсвэл 16 жилийн судалгаа хэтэрхий богинохон ажээ. Гэхдээ Жонс, түүний хамтрагчид далайн температурын өөрчлөлтийн урт хугацааны мөчлөгүүд, нарны идэвхжил гэсэн хүчин зүйлүүдийг нөлөө гэдгийг хараахан ойлгоогүй байгаагаа хүлээн зөвшөөрөөд, ирэх 10 жилд өмнөх 20 жилийнхээс илүү дулаарна гэдэгт итгэлтэй байгаагаа мэдэгджээ.

Жонс нарын судлаачдын таамгийг Арктикийн мөсний тухай сүүлийн үеийн мэдээллүүд нотолж байгаа аж. Одоо энэ мөсний хэмжээ 4,10 сая хавтгай дөрвөлжин километр байна. Харин 2007 оны есдүгээр сард энэ үзүүлэлт 4,17 сая хавтгай дөрвөлжин километр байжээ. Тийнхүү Арктикийн мөсөн бүрхүүлийн талбайн хэмжээ багассан төдийгүй сүүлийн 30 жилд л гэхэд мөсний түвшин 13 хувиар буураад байна.

Бас Арктикийн уур амьсгалын ажиглалтын шинэ мэдээллүүд нь манай гараг урьд нь тооцоолж байснаас илүү хүчтэй халдаг болсныг нотолж байгаа аж. 1998-2010 онд Хойд мөсөн далайн температур 0,11 хэмээр дулаарсан нь таамаглаж байснаас 0,04 хэмээр илүү байна. Ер нь 1850 оноос хойш дэлхийн агаар мандал барагцаалбал 0,75 хэмээр халж, хамгийн дулаан 10 жил сүүлийн жилүүдэд бүртгэгджээ.

Хамгийн их эрэлттэй 20 мэргэжил Монгол Улсын Засгийн газар энэ онд харьяа яамд, агентлагаараа дамжуулан нийгмийн бүхий л салбарыг хамруулсан судалгаандаа үндэслэн хамгийнэрэлттэй 20 мэргэжлийг тодорхойлжээ. Ид бүтээн байгуулалтын он жилүүдэд ийнхүү геологи, уул уурхай, зам, барилгын ажлууд ихээр хийгдэх болох нь. Үүнд ажиллах хүчний хэрэгцээ шууд хамааралтай билээ. Элсэлтийн шалгалтаа өгч, ажил, амьдралынхаа гарааг эхлэх гэж байгаа залуустаа зориулан хамгийн эрэлттэй 20 мэргэжлийг танилцуулж байна. 1.	Авто замын барилга 2.	Бага ангийн багш 3.	Сургуулийн өмнөх боловсролын багш 4.	Байгалийн ухааны чиглэлийн багш 5.	Геологи 6.	Гидрогеологи 7.	Тидромеханик инженер 8.	Усны нөөц, экологи 9.	Уул уурхайн ашиглалтын технологи 10.	Уул уурхайн машин тоног, төхөөрөмж 11.	Малын эмч 12.	Мэдээллийн систем 13.	Газрын тосны хадгалалт, тээвэрлэлт 14.	Сантехник, инженерийн байгууламж 15.	Сэргээгдэх эрчим хүч 16.	Нано инженерчлэл 17.	Биотехнологи 18.	Цөмийн эрчим хүч 19.	Онош зүй 20.	Эмнэлзүйн шинжлэх ухаан судлал 2011-2012 оны хичээлийн жилд төрийн болон хувийн өмчийн 101 их, дээд сургууль, коллежид нийт 173 мянга орчим оюутан сурч байгаа ажээ. Үүний 15 нь төрийн өмчийн сургууль бөгөөд нийт оюутны 60 орчим хувь буюу 104 мянга орчим оюутан суралцаж байна гэнэ. Тэгэхээр нийт суралцагсдын 4/3 нь дээд мэргэжил эзэмшихээр чармайж байгаа гэсэн дүр зургийг харж болох нь. Хамгийн гол нь эзэмшсэн мэргэжилдээ эзэн байж, сонголтоо зөв хийхийг Боловсролын үнэлгээний төвөөс онцолж байна — Preceding unsigned comment added by ZyLaa (talk • contribs) 13:23, 28 November 2012 (UTC)